ഗായികയായി ആര്യ ദയാല് തമിഴിലേക്ക് അരങ്ങേറ്റം സൂര്യയുടെ ഉടന്പിറപ്പേയില് തനതായ ആലാപന ശൈലി കൊണ്ട് ആരാധകരെ സ്വന്തമാക്കിയ ആര്യ ദയാല് ഇനി സിനിമയിലേക്ക്. നടന് സൂര്യ നിര്മ്മിക്കുന്ന പുതിയ ചിത്രം ഉടന്പിറപ്പേയിലൂടെയാണ് ആര്യ സിനിമ പിന്നണി ഗാനരംഗത്തേക്ക് അരങ്ങേറ്റം കുറിക്കുന്നത്. ആര്യ തന്നെയാണ് ഇക്കാര്യം അറിയിച്ചത്. സംഗീത സംവിധായകന് ഡി ഇമ്മന് ഒരുക്കിയ മെലഡി ആലപിച്ചതായി ആര്യ ദയാല് പറഞ്ഞു. ഇമ്മനും ആര്യയെ അവതരിപ്പിക്കാനായതിന്റെ സന്തോഷം പങ്കുവെച്ചിട്ടുണ്ട്. ഉടന്പിറപ്പേയിലൂടെ ഞാന് ആദ്യമായി സിനിമയ്ക്ക് വേണ്ടി പാടി. എന്താണ് പറയേണ്ടതെന്ന് അറിയില്ല. ഇമ്മന് സറിനായി ഗാനം ആലപിക്കാന് സാധിച്ചു എന്നത് മികച്ച ഒരു അനുഭവം തന്നെയായിരുന്നു. എനിക്ക് യോജിക്കുന്ന ഒരു ഗാനം ശരിയാകുമ്ബോള് വിളിക്കാമെന്ന് അദ്ദേഹം ഒരു വര്ഷം മുന്നേ ഉറപ്പ് നല്കിയതാണ്. അദ്ദേഹം ആ വാക്ക് പാലിച്ചു. ചെറിയ പേടിയുണ്ടായിരുന്നു എനിക്ക് . പക്ഷെ അദ്ദേഹം എനിക്ക് ധൈര്യം പകര്ന്നു. സ്റ്റുഡിയോയില് ഞങ്ങളോടൊപ്പം ജോയിന് ചെയ്തതിന് ഇറ ശരവണന് സാറിന് ഏറെ നന്ദി. ധൈര്യം കുറവായതുകൊണ്ടാണ് അങ്ങയ്ക്കൊപ്പം ഒരു ചിത്രം എടുക്കാതിരുന്നത്, ആര്യ കുറിച്ചു. ജ്യോതികയും ശശികുമാറും കേന്ദ്രകഥാപാത്രങ്ങളാകുന്ന ചിത്രമാണ് ഉടന് പിറപ്പേ. നടന് സൂര്യയും ജ്യോതികയും ചേര്ന്ന് 2 ഡി എന്റര്ടെയിന്മെന്റിന്റെ ബാനറില് ഈ ചിത്രം നിര്മ്മിക്കും. ആമസോണ് പ്രൈം വീഡിയോയിലൂടെയാണ് റിലീസ്.ഇറ ശരവണനാണ് ചിത്രം സംവിധാനം ചെയ്യുന്നത്. കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona Last Updated Aug 8, 2021, 5:04 PM IST arya dayal playback singer ആര്യ ദയാല് ഉടന്പിറപ്പേ ഗായിക തമിഴ് tamil movie